Title: Gastronomia
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

La gastronomia

Del període festiu que hem treballat, la gastronomia no és un dels elements que més el defineixi. Això, però, no vol dir que no hi hagi una gastronomia pròpia d’aquestes diades. Així, per exemple:

· Moltes poblacions, sobretot aquelles on se celebra el passant de Sant Antoni, tenen la seva gastronomia local, sobretot pel que fa a tortells o panets de Sant Antoni.

· Per altra part, hem vist en el tema 4 com per les festes de carnaval era costum, recuperat en molts llocs, de celebrar àpats comunitaris. De fet, un dels elements que caracteritzaven l’antic carnestoltes era el de realitzar menjars amb abundància, sobretot de carn, donada l’arribada immediata de la Quaresma, que obligava al dejuni i a l’abstinència de menjar-ne.

· En el marc d’aquestes dates, hi trobem el dijous gras, diada en què a tots els forns de pa i pastisseries s’elabora la típica coca de llardons.

· Finalment i ja de ple en la Quaresma, majoritàriament els divendres, hi trobem els típics bunyols de Quaresma.

Per concloure amb aquesta lliçó us deixem un enllaç on trobareu la recepta sobre els bunyols de Quaresma, amb un vídeo on s’explica molt clarament tot el procés.

Bunyols de Quaresma

A VEURE SI US ANIMEU A FER-NE, QUE NO ÉS PAS DIFÍCIL!