Title: Santantonades, barraques, botargues, dimonis...
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

Ja hem dit que els actes festius més coneguts i estesos són els Tres Tombs o Festa dels Tonis, que més endavant treballaràs.
En diferents poblacions de la zona dels Ports de Besseit, al nord del País Valencià, així com en algunes poblacions de Mallorca, la festa de Sant Antoni, però, té un seguit d'elements com la presència de grans fogueres, dels dimonis temptadors del sant, però també d'alguns balls i menjars propis que li donen a la festa una dimensió d'interès especial.

En la tasca que tens a continuació el que es pretén és que les coneguis un xic.

QUÈ HAS DE FER?
1. De les dues paraules que tens a continuació, fes-ne una breu explicació, consultant l'enllaç que s'hi associa:
  1. Botargues
  2. Barraques
2. Mira't el vídeo que trobaràs en el següent enllaç: La Santantonada de Forcall.
3. Després explica pas a pas la festa de la Santantonada de Forcall. L'explicació ha de ser amb textos curts que pots acompanyar amb fotografies aprofitant el següent enllaç: Fotos Santantonada de Forcall. (En el mateix enllaç hi ha dues galeries més).

4. A continuació mira't el següent vídeo de les festes de Sant Antoni a Artà (Mallorca). De manera semblant la festa se celebra en moltes altres poblacions de Mallorca. Observaràs com realment la festa qui la fa és la gent. En aquest cas hi veuràs molts nois i noies com tu. Els dimonis temptadors en són els veritables protagonistes i amb la seva ballaruga semblen indicar clarament la proximitat del carnestoltes.Quan l'hagis mirat fes una breu descripció de la festa, evidentment tenint en compte el que has vist al vídeo. Pots fer ús també del següent enllaç: Mallorcaweb.

HAS DE PENJAR EL TREBALL ABANS D'UNA SETMANA.