Title: La meva proposta és...
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

El text que acabes de llegir, a més de proporcionar-te informació sobre en Carnestoltes, com a personatge que al llarg de la història ha presidit i participat activament de la festa, també t'ha fet adonar que a la seva figura se li han donat i se li continuen donant noms ben diferents i se'l representa de maneres ben diverses.

Imagina't que el teu centre es proposa crear el seu propi Carnestoltes, fet amb material reciclable i, a més, amb un nom que el diferenciï de qualsevol altre. Per fer-ho es convoca un concurs de propostes amb les següents bases:
- Proposta de nom per en Carnestoltes. En cap cas, però, pot ser ofensiu envers les persones.
- Proposta de com ha de ser el ninot o la disfressa si volem que sigui una persona.
- La proposta es pot presentar d'alguna de les següents maneres:
  - Fer-ne una descripció.
  - Explicar quins materials es podrien emprar i com construir-lo.
  - Dibuixar-lo.
  - Fer un model petit a partir del qual es farà el ninot.

Escolliu el tipus de proposta que voleu fer i lliureu-la en el termini que se us indiqui, penjant el fitxer en els tres primers casos o lliurant-lo al centre, si heu optat pel ninot model, fet en petit.