Title: El Carnaval de Rio de Janeiro
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

El Carnaval de Rio de Janeiro

Es tracta del carnaval més famós arreu del món. És també el més multitudinari.

L’acte més conegut, que en realitat es converteix en un veritable espectacle, és la desfilada de les escoles de samba, al Sambódromo. La seva desfilada esdevé un espectacle de música, ball i exhibició de vestuaris i carrosses, únic. Per participar-hi, però, cal complir amb un seguit de requisits, que només assoleixen un nombre determinat d’escoles.

Comproveu l'espectacularitat d'aquestes desfilades, clicant damunt del següent enllaç: Rio de Janeiro

Tot i que aquest és el seu acte més conegut i realment espectacular, el carnaval es viu intensament pels carrers amb infinitat de balls, concursos, desfilades de les escoles de samba que no han pogut desfilar al Sambódromo. Mentre duren les festes del carnaval, la ciutat s’omple de música i ballaruga.

Aquí teniu un breu vídeo que hi fa referència. Carnaval popular

Per concloure aquest tema dedicat als diferents carnavals, acabem amb un vídeo que fa un recorregut per l'espectacularitat de les desfilades de les escoles de samba al Sambódromo.