Title: Guia didàctica
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

El títol del tema és prou clarificador.

Gener i febrer: refranys i festes
- Activitat JClic. Conjunt d'activitats on es treballa al voltant dels mesos de gener i febrer i la relació amb les activitats festives.

Els refranys de carnestoltes
- Tasca. Han de classificar una llista de refranys segons es refereixin a un d'aquests aspectes: Període carnestoltesc. Mes de Carnaval. Relació amb la lluna. Dates assenyalades. Celebració i festa. Disbauxa.

La cançó dels traginers - Molineres i traginers (dansa)
- Es tracta d'un vídeo de La cançó dels traginers, interpretada per Miquel Gil amb la col·laboració de la cantant grega Savina Yannatou.

Cançons i balls de gresca
- Qüestionari. Inicialment explica com antigament en les festes de carnestoltes hi havia hagut un bon nombre de cançons i balls propis. D'aquests se'n presenten dues referències, per acabar mostrant el ball de gitanes que encara es balla a Sant Celoni el diumenge de carnaval. I evidentment, per a cada contingut s'hi incorporen les preguntes corresponents.

Cançons de carnestoltes
- Tasca. S'enllaça al web del cantant i animador Àngel Daban, en concret a les cançons de carnestoltes: El dijous llarder, Carnestoltes quinze voltes, L'espingari, i s'encarrega que expliquin a què es refereix cada cançó.

Menjars i rebosteria
- Text. Es fa una breu referència a la gastronomia i, sobretot, a la rebosteria més típica d'aquestes festes. S'hi incorpora un enllaç on s'explica molt clarament com fer bunyols i s'anima a provar de fer-ne.