Title: Els Tres Tombs o els Tonis
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

La benedicció dels animals i els Tres Tombs

La benedicció dels animals i els Tres Tombs

Com ja s’ha dit, sant Antoni,des de ben antic, era el patró de tots els animals domèstics, així com d’aquells que s’empraven per a tot tipus de feines. Era patró dels traginers, també el veneraven els carreters, així com els pagesos i els pastors. Durant aquesta festa els traginers, carreters, pagesos i altres guarnien els seus animals i els portaven al davant de l’església perquè fossin beneïts i així es mantinguessin sans i forts. En molts indrets, després de la benedicció s’iniciava una desfilada, amb tots els animals, que s’anomenava Tres Tombs o Passada. Aquest nom sembla que prové del fet que la comitiva donava tres voltes, normalment en l’espai que voltava l’església, fora de la qual solia haver-hi la figura de sant Antoni, que havia presidit la benedicció. En les desfilades, traginers, carreters, pagesos i fadrins de les cases procuraven que els seus animals i carruatges, de diferent mena, lluïssin el màxim possible i, per això, es posaven als animals els guarniments més bonics, evidentment ben nets i lluents, s'arreglaven els desperfectes dels carruatges i es pintaven de nou.

Indica quines de les següents afirmacions són correctes.

- Antigament, per Sant Antoni s'organitzaven grans fires de bestiar. És per això que la gent que els tenia els guarnia com més bé podia per tal de vendre'ls millor.
Feedback: O bé te n'has deixat alguna o en tens alguna de malament!
- Quan es treballava amb animals, tant a pagès com per al transport de mercaderies, el dia de Sant Antoni es portaven els animals de treball davant de l'església per tal que fossin beneïts.
Feedback: CORRECTE!
- Per Sant Antoni, traginers, carreters, pagesos i gent que tenia animals que s'usaven per treballar es ben arreglava i guarnia els seus animals, com més millor, per tal que lluïssin quan es portaven davant l'església.
Feedback: CORRECTE!
- Amb els animals ben guarnits, el dia de Sant Antoni es donaven tres tombs al voltant de l'església o del lloc on hi havia l'estàtua de sant Antoni. Sembla que d'aquest fet sorgeix el nom de Tres Tombs.
Feedback: CORRECTE!
- La gent que el dia de Sant Antoni portava els animals a beneir ho feia perquè creia que era garantia que viuria el doble de temps que si no se'ls beneïa.
Feedback: O bé te n'has deixat alguna o en tens alguna de malament!

La festa actual

La festa a l’actualitat

Podríem pensar que la desaparició dels animals de treball, tant en el transport com en les feines agrícoles, i la poca quantitat de població que actualment fa de pagès o pastor haurien d’haver fet desaparèixer aquesta celebració. De fet, la benedicció dels animals que es feia a la majoria de poblacions és una pràctica que progressivament va anar desapareixent i en molts casos també la passada dels Tres Tombs.

Algunes poblacions, però, van mantenir el costum i actualment són moltes les que han tornat a recuperar la festa, mantenint el nom de Tres Tombs o Festa dels Tonis en altres indrets.

Tot i que les cavalcades o desfilades continuen girant al voltant de la festa de Sant Antoni, i moltes se celebren el cap de setmana més proper al 17 de gener, festa del sant, el calendari de les diferents festes dels Tres Tombs s’estén, almenys, fins al mes de març, segons les poblacions. Aquest fet permet que molts animals i carruatges participin, al llarg de l’hivern, en diferents desfilades dels Tres Tombs.

APARELLA

- MOLT BÉ!
- EP! Hi ha alguna parella que no és correcta! O potser te'n falta alguna?
- La desaparició dels animals de treball va contribuir, en moltes poblacions, que per Sant Antoni
Feedback: deixessin de beneir-se els animals i ja no es fes la passada dels Tres Tombs.
- Sortosament, en algunes poblacions la festa no es va perdre i actualment moltes l'han recuperat
Feedback: mantenint el nom de Tres Tombs o Festa dels Tonis en altres indrets.
- La festa dels Tres Tombs actual, encara que continua girant al voltant de la festa de Sant Antoni,
Feedback: se celebra en dies diferents, sobretot caps de setmana, durant els mesos de gener, febrer i març.

La festa dels Tonis - Taradell

Llegeix el següent text.

PASSANT DELS TRES TOMBS

“L'acte central de les festes dels Tonis de Taradell és el passant dels tres tombs que es celebra tots els anys el diumenge anterior a Sant Antoni Abat. Durant aquesta diada tots els carruatges i eines disponibles a Taradell i d'altres municipis de Catalunya surten al carrer degudament guarnits i carregats (en molts casos per les entitats i/o particulars del municipi) tal com es feia 50 o 60 anys enrere, per tal que puguin ser vistos i coneguts pel públic en general.

En definitiva, es pot dir que els carrers de Taradell es converteixen en una mena de museu ambulant per unes hores.

Aquesta particularitat ha permès que en els darrers anys hagi augmentat de forma exponencial el nombre de visitants vinguts d'arreu del territori català i la participació activa en el passant, ja sigui del propi municipi o de fora.

Es pot dir que el passant de Taradell reflecteix la puresa de la tradició catalana,potenciant elements com el burro català, animals de treball com les mules, matxos, eugues, etc., tots ells amb guarniments catalans i enganxats amb carros del centre de l'Alzinar i del poble i carregaments típics de la zona com: garbes, sacs de blat, pedres de riu, sorra de riu, canyes i altres carros que tenien les seves feines com l'enterramorts, el bocoi de vi, la bóta d'aigua, les carretes de bous, i les tartanes, etc. Molts d'aquests es deixen a les escoles, entitats, barris i famílies del poble perquè els guarneixin, com es feia anys enrere, i els llueixin...

...També es poden veure altres ingredients com el banderer, el carro del sant, els animals de ròssec arrossegant troncs, els animals al bast o les cadires de núvies, etc.

Aquests són els motius bàsics que el dia d'avui el passant de Taradell té tant ressò en els mitjans de comunicació a nivell del territori català i fa que la gent vingui a veure la festa." Comissió de Festes Sant Antoni Abat - Taradell.

A continuació mira't el vídeo del passant de la festa.

FESTA DELS TONIS DE TARADELL from Elter.net on Vimeo.

INDICA QUINS DELS SEGÜENTS CONCEPTES CORRESPONEN A LA INFORMACIÓ I AL VÍDEO.

- Reclam turístic
Feedback: CORRECTE!
- Representació del transport a l'Imperi Romà
Feedback: O bé en tens alguna de malament o te'n falta alguna!
- Transport de mercaderies amb animals
Feedback: CORRECTE!
- Participació d'entitats de la població
Feedback: CORRECTE!
- Festival musical
Feedback: O bé en tens alguna de malament o te'n falta alguna!
- Carrers sense vehicles motoritzats
Feedback: CORRECTE!
- Carruatges de museu al carrer
Feedback: CORRECTE!
- Diversitat d'animals de peu rodó
Feedback: CORRECTE!
- Abanderat i carruatge amb la figura de sant Antoni
Feedback: CORRECTE!
- Desfilada de disfresses
Feedback: O bé en tens alguna de malament o te'n falta alguna!

El valor actual de la festa

En el text que tens a continuació s'anoten tot un seguit d'arguments que per a molta gent expliquen i justifiquen el manteniment d'aquesta tradició. Quan l'hagis llegit et trobaràs amb una activitat, potser un xic complexa, però que de ben segur te'n sortiràs.

El valor actual de la festa

La pervivència o recuperació de la festa dels Tres Tombs té un seguit de components que no només la fan interessant sinó que possiblement ajuden a entendre l'èxit que cada cop més està tenint.

A continuació us ens citem alguns i després us tocarà a vosaltres, aprofitant el que sabeu o heu vist, d'explicar-los mínimament.

- Per a la gent més gran té un component de records de la seva infància.
- Permet veure i contemplar un seguit d'animals de treball i carruatges que o no els veiem normalment o són ja peces de museu.
- La gent que hi participa sovint es vesteix amb algunes peces de roba que eren característiques dels últims anys en què encara es feien moltes feines amb els animals.
- Per als municipis que organitzen els Tres Tombs, sovint són un bon reclam turístic.
- Es fa un ús ben diferent de l'espai que normalment correspon als cotxes i tot tipus de vehicles motoritzats.
- Hi participen, segons la població, bandes de música, grups de ball, bastoners, carruatges representant diferents entitats i associacions, que tot plegat sembla que comença a anunciar-nos l'arribada de les rues i comparses del carnaval.
- Al voltant de la festa, en moltes poblacions han anat sorgint activitats paral·leles que contribueixen a enriquir la festa.

Ara imagina't que ets periodista d'un diari o revista i et demanen que facis un article explicant per què val la pena de mantenir la festa dels Tres Tombs. (Evidentment el text que acabes de llegir t'ha de servir d'ajuda.)