Title: Categoria per defecte en Actes carnavalescos
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Actes carnavalescos'

Q: Màscares o disfresses

En el carnestoltes tradicional, les màscares i les disfresses tenien realment una funció molt clara: permetien transformar-se, dissimular o amagar la pròpia imatge. Era l’escut que feia possible deixar-se anar, desinhibir-se i qui sap si convertir-se en el que es volia però no es podia ser.

En els carnavals actuals, tot i que la màscara continua essent-hi molt present, ha estat la disfressa la que ha adquirit un paper més preponderant. No es tracta tant, però, de dissimular la pròpia imatge, que també, sinó que en molts casos serveix de lluïment. La disfressa, al mateix temps, actua com a símbol que convida i dóna permís per la disbauxa, la diversió i la transgressió.

Aparella
- Quina funció tenien les màscares i disfresses en el carnestoltes tradicional? | Permetien dissimular i amagar la imatge de la persona.
- En els carnavals actuals, quin és l'element que ha adquirit un paper més preponderant? | La disfressa.
- En el carnaval les màscares i les disfresses continuen tenint la funció de permetre un cert anonimat, però quina altra funció han adquirit? | La de permetre el lluïment de qui la porta o exhibeix.

Q: El text que tens a continuació, de festes.org, explica què són les rues i les comparses i, sobretot, remarca la importància de la comparsa, quan la rua esdevé de lluïment. Llegeix-lo amb la màxima atenció i després omple els buits de l'activitat.

Les rues i les comparses

"Una de les característiques de les festes de carnaval a Catalunya, com també en molts d’altres indrets del món, són les rues de lluïment en què el cos, la disfressa i el ball són molt importants. Es poden classificar les rues de carnaval en funció de si existeixen comparses o no i del grau d’organització de la desfilada. En alguns pobles, les rues són desfilades de persones individuals disfressades sense seguir cap esquema establert ni cap organització prèvia. Tothom s’hi afegeix quan i com vol i l’única consigna és passar-ho bé lluint la disfressa i interpretant el paper que la nova identitat li confereix. En d’altres rues, en canvi, hi ha un major grau de socialització i les persones disfressades s’agrupen en comparses. En el model de rua amb comparsa, la disfressa és col·lectiva (tothom va disfressat del mateix, donant una imatge de conjunt) i es desfila una darrere l’altra, seguint un ordre, sovint amb algun tipus de vehicle adornat que proporciona als membres de la comparsa la música i la beguda, i que sovint és el suport de l’escenificació més espectacular, l’espai on hi ha la persona que representa el conjunt, el “rei” o “reina” de la comparsa. Dins aquest model de rua, hi ha dues variants, en funció de si les comparses participen o no en un Concurs de Disfresses, amb premis a les millors comparses."

I ara omple els buits de l'activitat.

Com anomenem la desfilada que protagonitza la gent disfressada durant el carnaval? | [...]
Quan en una [...] de carnaval hi veiem [...] grups de persones amb una [...] col·lectiva, diem que es tracta d'una [...].
Normalment en una rua amb comparses, aquestes solen desfilar una darrere l'altra, seguint un ordre. CERT O FALS? | [...]
El moviment del [...] i l'acompanyament del [...] de la gent de les comparses dóna més vistositat a la [...].
Algunes comparses realitzen una [...] més espectacular, incorporant-hi el [...] o la [...] de la comparsa.
A: rua; rua; desfilar; disfressa; comparsa; CERT; cos; ball; rua; escenificació; rei; reina
Gap 7 offers: cap; cos; pit
Gap 8 offers: ball; soroll
Gap 9 offers: lluita; rua; gent
Gap 10 offers: ballada; correguda; escenificació

Tenint en compte la informació de la pregunta rues i comparses, fes ara una petita explicació del tipus de rua del següent vídeo.

En un carnaval, festa de gresca i diversió per antonomàsia, no hi pot faltar el ball. Algunes poblacions conserven o han recuperat alguns balls dels antics carnestoltes. De totes maneres, el més comú és que les rues de carnaval, sobretot les que s'escauen la nit de dissabte, s'acabin amb balls com els de la notícia que trobareu en el següent enllaç.
regió7

Tenint en compte la notícia expliqueu, breument, quin tipus de balls s'organitzen com a cloenda de moltes rues de carnaval.

Q: Complements dels carnavals

La recuperació de les festes de carnaval, després de la dictadura franquista, va permetre tant la recuperació i adaptació de diferents activitats carnavalesques, pròpies o característiques d’una o algunes poblacions, com la creació o la invenció de moltes de noves, ampliant la gran riquesa i creativitat populars que aquestes dates comporten. Remarquem-ne algunes

El to satíric. Un dels elements que està prenent més força i embranzida és el to satíric, humorístic, de burles i de crítica, majoritàriament d'àmbit local, que es troba present en publicacions, blocs, tríptics, que sorgeixen durant aquests dies. És evident que l’aparició d’internet ha estat un element que encara ho facilita més. El trobem també en la majoria de programes, així com en els discursos o sermons del rei Carnestoltes. I encara hi podem afegir una gran quantitat de disfresses, comparses i carrosses, el motiu de les quals és la burla i la crítica a personatges o esdeveniments de la vida social i política.

L’espectacle del carnaval. En el carnaval, sobretot en les rues, hi ha la gent que hi participa, lluint i transformant-se a través del ball i de les disfresses en diversitat de personatges, competint quan s’organitzen concursos de comparses i carrosses, mentre que hi ha un altre nombre important de gent que la seva participació no és altra que la d’espectadors o espectadores.

Lluites comunitàries. "Durant les festes de carnaval alguns pobles i ciutats treuen al carrer tot el seu arsenal d’armes de destrucció massiva de l’avorriment. Caramels, tomàquets, merenga, confeti, flors o farina protagonitzen moments de lluita aferrissada on en comptes d'odi, rencor i mort, trobem somriures, abraçades, bromes i moments d’il·lusió compartida." Festes.org

Indica quines de les següents afirmacions es corresponen amb el text.
- Durant els carnavals la majoria d'ajuntaments publiquen un butlletí satíric i de burla. Actualment, però, s'està discutint si això és bo ja que ha portat més d'un problema a diversos ajuntaments. (ALERTA! L'has llegida aquesta informació?)
- Quan arriba el carnaval apareixen un seguit de publicacions de to satíric i humorístic i molt sovint amb un to crític. És fàcil trobar-hi referències a la vida local. (MOLT BÉ!)
- El carnaval actualment no només és una festa de gresca i diversió, de rauxa i disbauxa que organitza tota la gent que hi participa, sinó que també és un espectacle que segueix moltíssima gent com a espectador o espectadora. (MOLT BÉ!)
- L'actual carnaval s'ha convertit en una espècie de concurs de disfresses, realment espectacular, que només s'hi pot participar si es compleixen un seguit de requisits. (ALERTA! La gràcia del carnaval és que tothom hi pot participar.)
- Una altra de les activitats característiques d'alguns carnavals són les lluites comunitàries, en què els caramels, la farina, els tomàques o el confeti voleien d'una banda a l'altra enmig d'un ambient de festa i xerinola considerables. (MOLT BÉ!)
A: Quan arriba el carnaval apareixen un seguit de publicacions de to satíric i humorístic i molt sovint amb un to crític. És fàcil trobar-hi referències a la vida local.; El carnaval actualment no només és una festa de gresca i diversió, de rauxa i disbauxa que organitza tota la gent que hi participa, sinó que també és un espectacle que segueix moltíssima gent com a espectador o espectadora.; Una altra de les activitats característiques d'alguns carnavals són les lluites comunitàries, en què els caramels, la farina, els tomàques o el confeti voleien d'una banda a l'altra enmig d'un ambient de festa i xerinola considerables.