Title: Preparem el carnaval
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

El carnaval, sol ser força present en molts centres de secundària i, si no és així, el que és força possible és que bona part de l'alumnat es prepari per a participar en algun dels carnavals que tingui més proper. En la majoria d'aquests casos, es fan la disfressa, sobretot si hi participen de manera activa. Sovint, si tenim la sort de veure-les, ens emportem sorpreses, sobretot pel grau de creativitat que demostren.

Des del centre, possiblement, que una tasca interessant que podem fer és aprofitar i potenciar aquesta creativitat, per exemple:
- Creant, potser amb l'alumnat que estigui fent educació plàstica, un taller de creació de màscares. La utilitat posterior, podeu plantejar-la en funció de possibilitats diferents com: Usar-la pel carnaval del centre. Preparar-la per algun carnaval al qual assistiran. Fer-ne una exposició. Donar-li utilitat en alguna representació...
- Igualment, també en el marc de la matèria d'educació plàstica, podem incorporar-hi una unitat didàctica, en la qual es potencïi la creació de les disfresses de carnaval.
- Una proposta més agosarada, pot ser plantejar-nos la realització, a nivell de centre, d'una rua, en la qual cada curs prepari una comparsa i, per tant, faci la seva disfressa i màscara si s'escau. Si ho plategem com una activitat de tutoria, no descarteu que sigui una activitat altament cohesionadora del grup.

Preparem el carnaval:
- En la preparació del carnaval escolar, és evident que la participació de l'alumnat és fonamental. De fet, si assumim el paper de canvi de rols que comporta la festa, hauríem de dir que és fonamental. En aquest sentit, val la pena d'implicar-lo en la seva preparació i considerar, fins on sigui possible, que ha de ser l'alumnat qui el programi. Evidentment no podem improvisar, hem d'assegurar que la festa "vagi bé", per tal de garantir que el professorat s'hi engresqui i hi col·labori, però mai sense oblidar aquest punt de rauxa i de cert trencament de l'ordre que hem d'acceptar.