Title: Guia didàctica
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

Aquest bloc situa la festa de Sant Antoni com a inici del camí cap al carnaval.

De camí cap al carnaval
- Es tracta d'un text introductori. El text situa la crua realitat de l'acabament de les vacances. Al mateix temps, però, recorda que els cicles festius continuen i que abans de les vacances de Pasqua s'esdevindran les festes de Sant Antoni i sobretot el carnaval. S'anima a conèixer-les un xic més.

El nostre fòrum
- Fòrum pensat perquè l'alumnat hi aporti tant coneixements o aspectes que li interessen del carnaval com la seva pròpia experiència, com el prepara, com el vol viure...

Anem a fons
- Glossari. S'encarrega l'entrada de paraules o explicacions relacionades amb el cicle de carnestoltes. Es pot anar fent fins a la finalització de la llicó. Cadascú n'ha d'entrar, com a mínim, tres.

La setmana dels barbuts i sant Antoni
- Qüestionari. Es treballa l'origen d'aquest nom i, sobretot, els aspectes de sant Antoni que més ens ajudin a entendre aquells elements que després apareixen en les manifestacions festives que es fan al voltant de la seva figura.

La veneració per sant Antoni
- Text que explica la veneració que es tenia envers sant Antoni i com en moltes poblacions s'ha conservat o recuperat la festa que se li dedicava.

Santantonades, barraques, botargues, dimonis...
- Tasca força completa. Es proposa a l'alumnat que realitzin diferents tasques de coneixement de la manera de celebrar les festes de Sant Antoni a diferents poblacions de la zona dels Ports de Besseit, al nord del País Valencià, així com en algunes poblacions de Mallorca. Es proporcionen els enllaços necessaris per a la seva realització.

Els Tres Tombs o els Tonis
- Lliçó. Es proposen quatre tipus d'activitats referides a: L'origen o el que era la festa abans de la mecanització. La pervivència de la festa a l'actualitat. L'anàlisi de l'exemple d'una de les festes, en aquest cas la de Taradell. La justificació del manteniment de la festa.

Per tot arreu Tres Tombs
- Tasca. A partir de l'enllaç de la Federació del Tres Tombs de Catalunya, han de fer dues llistes. Una amb les poblacions i el nom de la comarca on se celebren Tres Tombs, i una segona on quantifiquin les poblacions per comarques. S'hi incorpora l'enllaç on localitzar la comarca de tots els municipis de Catalunya.