Title: Categoria per defecte en El dijous gras o el dijous llarder
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'El dijous gras o el dijous llarder'

Els tres dijous gormands

Antigament, a molts indrets de Catalunya, abans del carnestoltes se celebraven els tres dijous, dits gormands, que es distingien sobretot perquè es feien uns bons àpats. El primer se l’anomenava dels ‘compares’, el segon era el de ‘comares’ i el tercer era el dijous gras o llarder. En els dos primers era costum que primer els padrins i després les padrines es convidessin respectivament a fer un bon àpat.

Què són els tres dijous gormands?

Q: El dijous gras o dijous llarder

D’aquests dijous, però, ens ha quedat com a més celebrat i representatiu el dijous gras o dijous llarder, que correspon al dijous previ al carnaval i que de fet es considera que en marca l’inici.

La característica principal d’aquest dia era el costum de menjar de manera abundant, sobretot menges greixoses, com bones escudelles, botifarres i cansalades, i tot ben regat amb vi. Actualment, conservem sobretot el costum de menjar botifarra blanca o negra, botifarra i truita o truita de botifarra o botifarra d’ou i per completar-ho, la coca de llardons.

Marca quina de les tres afirmacions es correspon amb el text.
- El dijous gras, conegut també com a dijous llarder, és el dijous previ al carnaval. Aquest dia sol ser costum fer menjars de caire greixós. Actualment es manté el costum de menjar diferents tipus de botifarres o, també, truita i botifarres. (MOLT BÉ!)
- És el dijous primer de Quaresma. Té aquest nom perquè antigament quan durant la Quaresma no estava permès menjar carn, aquest dijous es feia una excepció. (ALERTA! Pràcticament res del que s'hi diu és cert!)
- El dijous llarder marca l'inici del carnaval. Se'l coneix amb aquest nom perquè era costum menjar coses greixoses. Una part, però, d'aquest menjar servia per untar-se el cos. Amb el cos ben untat la gent s'enfarinava i així la farina es fixava millor. (ALERTA! Tota la segona part no té cap fonament!)
A: El dijous gras, conegut també com a dijous llarder, és el dijous previ al carnaval. Aquest dia sol ser costum fer menjars de caire greixós. Actualment es manté el costum de menjar diferents tipus de botifarres o, també, truita i botifarres.

Q: El dijous gras o llarder a l’escola

Antigament era costum que els nens i les nenes trenquessin les guardioles, on tenien els diners que havien anat fent des de Cap d’Any, i anessin a fer un bon berenar a base de truita i botifarra. Actualment, podem dir que moltes escoles i instituts mantenen aquesta tradició organitzant sortides o excursions, en què és costum portar per menjar truita o botifarra. Fins i tot en alguns centres s’aventuren a organitzar concursos de truites, que l’alumnat ha fet a casa.

El dijous gras a l’àmbit comunitari

En moltes poblacions arriba el rei Carnestoltes, que amb el seu discurs o pregó anima i engresca a començar una setmana de disbauxa i diversió. En altres poblacions, sobretot durant els últims anys, s’organitzen concursos de truites o jornades gastronòmiques.

Aparella
- Quin costum havien tingut els nens i nenes, en moltes poblacions, el dijous gras? | Trencaven les guardioles on hi havia els diners que havien fet des de Cap d'Any i feien un bon berenar.
- En moltes poblacions el Carnestoltes arriba el dijous llarder. Quin paper juga aquest personatge quan arriba? | Es dedica a engrescar i pregonar l'inici d'una setmana de gresca i diversió.
- Actualment molts centres escolars aprofiten el dijous llarder per sortir d'excursió. Quina altra activitat s'organitza en altres centres? | Concursos de truites que l'alumnat ha fet a casa.

A continuació tens una versió de la cançó popular catalana El dijous llarder, a càrrec del cantant i animador Àngel Daban. És possible que et resulti familiar.
El dijous llarder

Amb el seu ajut, escriu-ne la lletra.

Recepta de coca de llardons. Festes.org

Recepta de coca de llardons

· 400 g de farina de força 60 (especial per a pasta de full)

· 250 g de mantega o llard

· 250 g de llardons

· 1 ou

· pinyons

· sucre

· aigua

· sal

Preparació:
Es prepara la pasta barrejant la farina amb aigua i un pessic de sal. Es treballa la massa i, al cap d'una estona, s'hi afegeix la mantega o el llard. Quan els ingredients ja formin una sola massa, s'hi afegeixen els llardons i s'estira amb l'ajuda d'un corró. Es posa en una plata d'anar al forn, s'unta amb l'ou batut i s'hi escampen els pinyons pel damunt, cobrint-ho tot amb una mica de sucre. Es deixa coure al forn a 200 graus durant uns vint minuts i ja està a punt per menjar.

Si us fixeu bé en els ingredients de la coca veureu que, de fet, es tracta d'una coca de pasta de full, a la qual hi ha un ingredient que li dóna aquest aire de menjar greixós propi del dijous gras.

Contesta:

- Quin és aquest ingredient?

- Què són els llardons?