Title: Investigant les nostres festes de Sant Antoni
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

Sovint, potser a la mateixa població on es troba el nostre centre educatiu o en poblacions veïnes se celebren festes o activitats festives, amb un important arrelament popular i que, en canvi, a vegades el nostre alumnat desconeix o en tot cas en té un coneixement molt vague i superficial.

La festa dels Tres Tombs té un amplíssim ventall de poblacions on se celebra, com es comprova en l'activitat Per tot arreu Tres Tombs. El que aquí us proposem és de plantejar-vos un petit treball de recerca d'informació que l'alumnat realitzi sobre els Tres Tombs de la vostra població o d'alguna població propera.

Us enllacem de nou a la Federació dels Tres Tombs i incorporem també l'enllaç a festes.org, en l'apartat on es proporciona informació d'un nombre important de festes dels Tres Tombs.