Title: Guia didàctica
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

Abans de començar es diu: Hem fet una bona passejada per la història i els elements i els actes més característics del carnaval. En aquest tema el que se us proposa és que descobriu i conegueu alguns dels grans carnavals. I aquest és l'objectiu del tema.

Els carnavals a Catalunya
- Proposta de treball en grup:
  - Cada grup treballa un carnaval de Catalunya, diferent dels altres. Hi ha els enllaços a la informació de 10 carnavals de poblacions diferents.
  - Es diu també que d'acord amb el professor o la professora poden proposar-ne d'altres, en aquest cas, evidentment, caldrà buscar-se els enllaços corresponents.
  - Seguint el refrany Per carnaval tot s'hi val, es deixa absoluta llibertat a l'hora d'estructurar el treball.
  - El treball l'hauran d'explicar i mostrar a la resta de la classe.

El Carnaval de Santa Cruz de Tenerife
- Text que explica breument la història i alguns dels elements més característics del carnaval. S'acompanya amb un vídeo que fa una passejada per alguns dels elements més coneguts del carnaval.

La Gala de la Reina
- Tasca. Han de redactar una notícia d'aquest acte, el més internacional del Carnaval de Santa Cruz de Tenerife, partint d'un vídeo que s'hi incorpora.

El Carnaval de Venècia
- Hi ha una mínima informació sobre el carnaval, que remarca la fama que li han donat les seves màscares i l'elegància de les seves disfresses. I sobretot s'anima a mirar-se dos vídeos on les màscares i les disfresses en són les protagonistes.

El Carnaval de Rio de Janeiro
- Text que remarca sobretot l'aspecte més conegut del carnaval de Rio, la desfilada de les escoles de samba al Sambódromo. Remarca també que el carnaval es viu intensament pels carrers amb infinitat de balls, concursos i desfilades. S'acompanya amb dos vídeos que fan referència a aquests dos aspectes i un tercer com a conclusió al tema dels carnavals.