Title: Dissabte i diumenge de carnaval
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

Dissabte i diumenge de carnaval

Antigament els grans dies de festes i celebracions eren el diumenge, el dilluns i el dimarts, que se’ls coneixia com “els tres dies”. En la societat rural i fins i tot en la societat urbana, que es fonamentava en el treball artesanal i el comerç, el temps laboral estava molt menys marcat i condicionat per un horari o temps fix. Actualment, el pes important que té el cap de setmana en el temps laboral, entès no només com a període de descans sinó també com a període de diversió, dóna explicació al fet que el dissabte i el diumenge de carnaval siguin, en la majoria de poblacions, els dos grans dies de carnaval, aquells que concentren el major nombre d’actes i, fins i tot, en moltes poblacions, pràcticament els dos únics dies en què se celebren actes de caire carnavalesc, com ara les rues i els balls de carnaval, i on la gent participa amb una variada i molt rica diversitat de disfresses.

En les activitats que vénen a continuació us animem a conèixer els principals actes o elements carnavalescos que conformen les celebracions del carnaval i que, com hem dit, es concentren, majoritàriament, en aquests dos dies.