Title: La cançó dels traginers
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

La feina dels traginers, igual com passa amb tantes altres, va generar poemes, dites i refranys, cançons i danses. En aquest cas us hem incorporat La cançó dels traginers, interpretada per Miquel Gil amb la col·laboració de la cantant grega Savina Yannatou. I a continuació, la dansa pròpia de la Catalunya Nord, Molineres i traginers.

La cançó dels traginers

Ara ve l'hivern - sempre plou i neva
pobres traginers - que en van de carrera.

Matxos que maneu - gasten gran fatxenda
porten davantal - manteta i coberta.

Si els hi han agafat - i a la presó els menen
si s'hi han escapat - per una finestra.

Que ningú els ha vist - si no una donzella
que en prenia el sol - i al fons d'una era.

N'ha fet un gran crit - ai, l'escarcellera
i els presos se'n van - ja en passen la serra.

Moreu va davant - Jordi va darrera
Moreu se'n girà - Jordi no em segueixes.

No puc caminar - ni trepitjar en terra
i els peus m'hi fan mal - de dur les cadenes

Grinyons en els peus - i a les mans cadenes
si jo puc tornar - i en aquelles terres.

Faria una mort - d'aquella donzella
que en prenia el sol - i al fons d'una era.

Ja en fa un gran crit - ai, l'escarcellera
i els presos se'n van - ja en passen la serra.