Title: Categoria per defecte en SECUNDÀRIA: Temps de Carnavals
Course: Temps de carnavals (SECUNDÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'SECUNDÀRIA: Temps de Carnavals'

Q: La setmana dels barbuts:

La festa de Sant Antoni, 17 de gener, s’escau en l’anomenada “setmana dels barbuts”. Aquest nom li ve del fet que durant aquests dies se celebra la festivitat de diferents sants, tots ells representats amb llargues barbes, i que semblen recordar el déu romà Saturn, les festes del qual, les saturnals, se celebraven al voltant d’aquestes dates, i que tenien un caire semblant a les festes de carnestoltes.

Tenint en compte la informació que acabes de llegir, digues si és certa o falsa la següent afirmació:

El nom de la setmana dels barbuts està associat al fet que durant uns quants dies és la festa de diferents sants que se'ls representa amb llargues barbes. Aquesta manera de representar-los sembla associada a la figura, evidentment precristiana, del déu romà Saturn.
- Vertader (MOLT BÉ!)
- Fals (ALERTA! Torna't a llegir el text i després l'afirmació i veuràs que és certa.)
A: Vertader

Creences associades a la setmana dels barbuts
“Tradicionalment, la Setmana dels Barbuts ha estat considerada a través d’anys i panys com la setmana més freda i crua de l’any. Les dites populars així ho recullen: “Quan vénen els tres barbuts, vénen els freds cascarruts”, “Per la setmana dels barbuts governen els tres germans, tos, moquina i amagamans”, “La setmana dels barbuts, setmana d’esternuts”. Les estadístiques meteorològiques confirmen, malgrat les excepcions d’anys concrets, aquestes intuïcions populars. Hom creu també que la pluja que cau durant aquesta setmana fa molt de bé a la terra: “La pluja de la setmana dels barbuts, cada raig val cinc escuts”...

... Hom atribueix al fred les barbes dels sants, i hi ha qui, fins i tot, afirma que els sants porten el fred dins les seves enormes barbes blanques”. festes.org

Tenint en compte el que acabes de llegir, contesta les dues preguntes següents i raona la segona.

1. Quin refrany creus que indica més clarament que es tracta de dies de molt de fred?
2. Segons el text, està justificada aquesta consideració popular?
3. Raona la resposta anterior.

Q: Sant Antoni

De tots aquests sants, però, el més popular i que genera major quantitat d’activitats festives és sant Antoni. La dita popular així el situa: “Dels sants del gener, sant Antoni és el primer”. Són moltes les poblacions que el tenen com el seu patró i de fet esdevé el dia amb major nombre de festes majors d’hivern. Cal afegir-hi, a més, la quantitat de celebracions conegudes majoritàriament com a Tres Tombs o també Festa dels Tonis, si bé en aquest cas les celebracions no sempre coincideixen en aquesta data.

Indica quina de les tres afirmacions es correspon amb el text.
- La festa de Sant Antoni és la que genera més activitats i celebracions festives. (PERFECTE!)
- La festa de Sant Antoni és la més important, sobretot perquè se celebra la festa dels Tres Tombs. Curiosament, però, són molt poques les poblacions que el tenen com a patró. (ALERTA! Llegeix de nou i veuràs que una part és certa però l'altra no.)
- La festa de Sant Antoni és la primera festa del mes de gener, tal com diu la dita popular: "Dels sants del gener, sant Antoni és el primer". (ALERTA! Cada dia hi ha sants i Sant Antoni no cau fins al 17 de gener. La paraula primer, aquí, vol dir el més important.)
A: La festa de Sant Antoni és la que genera més activitats i celebracions festives.

Q: Qui era sant Antoni?

Va viure entre els segles III i IV. Vivia a Egipte i des de molt jove ho va deixar tot i se n’anà a viure sol al desert, per dedicar-se de ple a l’oració. Segons s’explica, però, sovint els dimonis el temptaven i fins i tot li feien mal per tal que deixés la vida que portava, cosa que no van aconseguir. Relacionat amb aquest fet, en diferents poblacions, sobretot del nord del País Valencià i també de Mallorca, en les festes dedicades a Sant Antoni hi apareixen unes figures que representen diferents tipus de dimonis fent de les seves.

Entre quins segles va viure sant Antoni? [...]

En quin d'aquests llocs va viure? [...]

Completa la taula següent:

Qui el molestava constantment? | [...]
Es van sortir amb la seva? | [...]
A més de moltes poblacions del nord del País Valencià, a quin altre lloc, en les festes de Sant Antoni, surten figures representant dimonis? | [...]
A: III i IV; Egipte; Els dimonis; No; Mallorca
Gap 2 offers: Egipte; Mallorca; País Valencià; Barcelona
Gap 3 offers: Els dracs; Els dimonis; Les fades

Sant Antoni del porquet:

Sant Antoni rep popularment afegitons com “del porquet” o també “dels rucs”. Segons la tradició, era un gran amic dels animals i de fet “Una tradició diu que va venir a Barcelona, reclamat pel governador perquè li guarís la muller i els fills, posseïts pel Dimoni. Se li acostà una truja perquè guarís el seu porquet i així ho féu: el porquet, agraït, no va deixar-lo mai; va enterrar el sant quan va morir i va pujar al cel amb ell quan Déu el va cridar. Per això, la imatgeria catalana figura el sant sempre amb el porquet totèmic al costat, antiga representació cèltica del gra” Cultura Popular Tradicional. Joan Soler i Amigó.

Explica per què a sant Antoni també se'l coneix com sant Antoni del porquet.